ক্ষ্যাপার গান
ক্ষ্যাপার গান বাংলা স্বাধীন রক সঙ্গীত দল মহীনের ঘোড়াগুলির সপ্তম এবং চতুর্থ সম্পাদিত অ্যালবাম। ১৯৯৯ সালে আশা অডিও কর্তৃক এটি ভারতে মুক্তি পায়। অ্যালবামে সংকলিত "তাই জনাই গানে (ভালোবাসি তোমায়)" গানটি জিম ক্রসের "আই'ল হ্যাব টু সে আই লাভ ইউ ইন অ্যা সং" গানের কথা ও সুরের উপর ভিত্তি করে রচিত। এছাড়াও গানটি তাদের ১৯৭৮ সালের অজানা উড়ন্ত বস্তু বা অ-উ-ব শিরোনামে দ্বিতীয় স্টুডিও অ্যালবামের "সুধিজন শোন" গানের পুনঃনির্মাণ। অন্যদিকে "বাঙ্গালি করেছে ভগবান" গানটি প্রচলিত সাঁওতালি গান "সান্তাল করেছে ভগবান" গানের বঙ্গরূপ।